Odense Adresse-Contoirs Efterretninger, 1839-11-01
Politisk Oversigt. Spanien. Efterat Bladet "Commerce, havde fortalt, at den franske Regjering havde bevilget Don Carlos de forlangte Passer til Salzburg, har et officielt Blad erklæret denne Efterretning for aldeles usandfærdig, saa at Man fristes til at troe, at Frankerig ikke vil lade Prætendenten slippe, for han formelig har fraskrevet sig enhver Prætension paa den spanske Trone. Hans værdige Haandtlanger Grev d'Espanna har atter ladet høre fra sig i Catalonien: den 10 f. M. viste han sig for Moya- og da Staden ikke vilde overgive sig, stormede han den og lod Jndbyggerne springe over Klingen. Den 300 Mand stærke Garnison forskandsede sig i Klosteret, men blev aldeles massacteret af Carlisterne, som bestege Murene ved Hielp af Stormstiger; 150 Mand, der vare flygtede indi Kirken, overgave sig og bleve som Krigsfanger førte tilBerga. Fra det udplyndrede og opbrændte Moya ilede Greven til Castel-Tersol, men her gik Øvrigheden og Geistligheden ham imøde og overgave Staden, hvilken han forskaanede, efterat have borttaget alle derværende Vaaben. Høist interessant er en Skrivelse i det engelske Blad, "Times, hvori det forsikkres, at den franske Regjering efter Don Carlos's Ankomst til Landet er kommen i Besiddelse af flere vigtige Dokumenter, hvorved adskillige høie Personer skulle være blevne compromitterede. Blandt de opfangede Papirer er der ogsaa en "Samtale mellem en mægtig nordisk Monark og en carlistisk Udsending, hvis Jndhold i Korthed er følgende: "De siger - lyder Monarkens Ord – at De er bleven godt modtaget i Wien og at Fyrst Metternich har lovet Dem al mulig Bistand. Byg ikke derpaa: Østerrig kan saares fra Jtalien, og det frygter for Frankerig og dets Jdeer. Østerrig vægrede sig alt i 1830 ved at træde op imod Frankerig, det træder heller ikke nu op, med mindre det lykkedes at bringe hele det øvrige Europa i Feldten mod Jakobinernes Angreb. Preussen ønsker Fred; dets Ministre staae sig godt med Frankerig. Holland er i samme Stilling; den gamle Konge har Nok i sine egne Anliggender. J sin Tid gjorde jeg alt Muligt, for at han kunde beholde Belgien. At han tabte dette Land, deri er deels han selv, deels Østerrigs og Preussens Forhold Skyld. Den eneste Fyrste i Europa, som standhaftigt har forsvaret Deres Sag, er Kongen af Sardinien, hvis Armee ved den næste Coalition skal udgjøre Avantgarden. Jeg glæder mig over de gode Efterretninger, som De bringer mig om Hertugen af Bordeaux, dog er jeg bange for, at Man bedømmer ham for mildt: det er neppe muligt, at han, saaledes som han er opdraget, under saa vanskelige Tidsomstændigheder vil kunne føre et Riges Tøiler. Jeg agter Hertugen og Hertuginden af Angouleme; de ere vakkre Privatpersoner, men aldeles ikke en Krone voxne. Over Carl X. maa jeg personligt beklage mig han narrede mig paa den plumpeste Maade og dette var en af Grundene, hvorfor jeg overlod ham til sin egen Skjæbne. Da jeg erfoer hans Hensigt, at han vilde ophæve Chartet, sendte jeg en af mine Adjutanter til ham for at fraraade dette Skridt. Jeg gjorde ham opmærksom paa, at de Franske ikke vare en Nation til at spøge med og jeg gjorde mig Umage for at bringe ham fra Anvendelsen af voldsomme Midler. Jeg lagde ham paa Hjertet ikke at skye noget Offer, for at skaffe sig en Majoritet i Kamrene; jeg bad ham om, allevegne at gaae frem med Legalitet. Han svarede mig, at han aldrig havde tænkt paa at omstyrte Chartet - og kort efter udkom de skjæbnesvangre Ordonantser, Af Engelland tor Man Jntet, vente, siden det har opgivet sin retfærdige Sag og forenet sig med Usurpationen: det vil imidlertid nok indsee sin Vildfarelse og angre den. Don Carlos's Seier vilde blive et Middel til at bevirke Kongedømmets endelige Triumph og et complet Nederlag for den franske Skoles antisociale Grundsætninger. Laae mit Rige nærmere ved Halvøen, var jeg, som Østerrig, Herre over Jtalien, saa vilde alle Engellands og Frankerigs Trudsler ikke hindre mig i at sende en Armee til denne Fyrstes Hjelp Men hvad skal jeg udrette i denne Frastand, - - Men Don Carlos maa søge at bevirke en afgjørende Begivenhed og anbefal De ham i mit Navn, at han skal standse med det forbandelsesværdige Repressaliesystem, som har vakt hele Europas Forbittrelse og Afsky Storbrittannien, Greven af Clarendon er bleven udnævnt til Geheime-Seglbevarer, og Hr. Tufnel til Skatkammerlord.